4 गुना ज्यादा बीमार पड़ते हैं मोटे लोग, डिप्रेशन में दवा से ज्यादा कारगर है एक्सरसाइज
4 गुना ज्यादा बीमार पड़ते हैं मोटे लोग, डिप्रेशन में दवा से ज्यादा कारगर है एक्सरसाइज
नमस्कार,
आप अपनी और अपने परिवार की सेहत का ध्यान बेहतर ढंग से रख सकें, इसके लिए हम ‘वीकली हेल्थ ब्रीफ’ लाए हैं। इसमें आपको मिलेंगे प्रमुख हेल्थ अपडेट्स, महत्वपूर्ण रिसर्च से जुड़े आंकड़े और डॉक्टरों की रेलेवेंट सलाह। इसे मात्र 2 मिनट में पढ़कर आपको सेहत से जुड़ी जरूरी जानकारियां मिलेंगी और आप परिवार का बेहतर ख्याल रख पाएंगी।
1. बुखार के बढ़ते मामलों के बीच IMA ने एंटीबायोटिक को लेकर सचेत किया
इंडियन मेडिकल एसोसिएशन ने नई गाइडलाइन जारी है। इसमें डॉक्टर्स को नॉर्मल फ्लू में एंटीबायोटिक के इस्तेमाल से बचने की सलाह दी गई है। IMA के मुताबिक इन दिनों देश भर में बुखार और सर्दी-खांसी के मामले तेजी से बढ़े हैं। ज्यादातर मामले H3N2 इनफ्लूएंजा वायरस के कारण सामने आ रहे हैं।
IMA का कहना है कि बड़ी संख्या में लोग इससे संक्रमित हो रहे हैं। लेकिन ज्यादातर मामले 3 दिनों भी ठीक हो जाते हैं। कई लोग इस दौरान जमकर एंटीबायोटिक खाते हैं; जिसके सेहत पर बुरा असर होता है। जिसे देखते हुए IMA ने डॉक्टर्स को एंटीबायोटिक की जगह लक्षण के आधार पर इलाज करने की सलाह दी है।
आगे बढ़ने से पहले पोल पर अपनी राय देते चलें...
2. विश्व मोटापा दिवसः मोटे लोगों के मेंटली और फिजिकली बीमार होने की आशंका 4 गुना ज्यादा
हर साल 04 मार्च को विश्व मोटापा दिवस मनाया जाता है। WHO की एक रिपोर्ट के मुताबिक साल 1975 के बाद से मोटापे की दर तीन गुना बढ़ चुकी है। जबकि बच्चों के मामले में यह दर 5 गुना बढ़ी है।
हालिया रिसर्च में यह बात भी सामने आई है कि एक मोटे शख्स के बीमार होने की आशंका सामान्य शख्स के मुकाबले 4 गुना ज्यादा होती है। ऐसा सिर्फ फिजिकल हेल्थ के साथ नहीं होता; बल्कि मोटापा मेंटल हेल्थ के लिए भी घातक साबित होता है। मोटापा हार्ट प्रॉब्लम, हाई ब्लड प्रेशर, स्ट्रोक, कई तरह के कैंसर और डिप्रेशन का कारण बन सकता है।
आपने जान लिया है कि बढ़ता वजन डिप्रेशन की ओर ले जाता है; अब इससे बचने का उपाय भी जान लीजिए। खास बात यह है कि इसके लिए आपको किसी डॉक्टर के पास जाने या दवा लेने की भी आवश्यकता नहीं होगी
3. डिप्रेशन में एक्सरसाइज दवा के मुकाबले 1.5 गुना ज्यादा कारगर
मानसिक समस्या में दवा से ज्यादा कारगर फिजिकल वर्क है। एक नई स्टडी में यह बात सामने आई है। इसमें पाया गया कि डिप्रेशन से जूझ रहे लोगों के लिए एक्सरसाइज, दवा के मुकाबले डेढ़ गुना तक ज्यादा फायदेमंद है।
यूनिवर्सिटी ऑफ साउथ ऑस्ट्रेलिया की एक रिसर्च में डिप्रेशन के मरीजों पर लंबे समय तक नजर रखी गई। इन मरीजों को दो भागों में बांटा गया। एक भाग का इलाज मेंटल के स्टैंडर्ड दवा से किया गया; जबकि दूसरे भाग को जरूरी फिजिकल वर्क कराया गया। नतीजे में फिजिकल वर्क करने वाले लोग ज्यादा तेजी स ठीक होते पाए गए।
4. हर रोज 500 कदम हार्ट को 15% और मजबूत करेगा
हर दिन चला एक एक्ट्रा 500 कदम हार्ट के 15% ज्यादा मजबूत बनाएगा। ‘अमेरिकन हार्ट एसोसिएशन’ के कॉन्फ्रेंस में पढ़ गए एक पर्चे के मुताबिक पैदल अधिक उम्र के लोगों के में हार्ट प्रॉब्लम की आशंका को कम कर देती। रोज कम से कम 3500 चलते से ही इसका फायदा मिलता है। इसके बाद चला गया हर 500 कदम हार्ट को 15% और मजबूत करता जाता है। रिसर्च में यह भी पाया गया कि जो बुजुर्ग रोजाना 4500 कदम चलने चलते हैं, उनमें हार्ट प्रॉब्लम की आशंका 77% तक कम हो जाती है।